stanford-oval/wikipedia huggingface dataset:
מוזיקת חג המולד
היסטוריה > נדבות

המסורת של שירת מזמורי חג המולד בתמורה לנדבה או צדקה החלה באנגליה במאה ה-17 לאחר הרסטורציה. מוזיקאים בעיר או 'ממתינים' קיבלו רישיון לאסוף כסף ברחובות בשבועות שקדמו לחג המולד; המנהג התפשט בכל האוכלוסייה במאות ה-18 וה-19 עד המאות שעקבו להן. מנהג נוסף שקיימו בעיקר נשים במאה ה-17 היה להעניק סירי וסייל (אנ') לשכנותיהן והכול, תוך כדי שירת מזמורים. למרות ההיסטוריה הארוכה הזו, מזמורי חג מולד רבים מתוארכים רק מהמאה ה-19 ואילך, למעט שירים כמו "Wexford Carol",‏ "God Rest You Merry Gentlemen",‏ "As I Sat on a Sunny Bank",‏ "The Holly and the Ivy",‏ "Coventry Carol" ו-"I Saw Three Ships".
היסטוריה > סעודות כנסייתיות

חשיבות הציפייה וחג כריסטמסטייד (אנ') בשנה ליטורגית פירושה שיש רפרטואר גדול של מוזיקה שהורכבה ונוצרה במיוחד לצורך הופעה בכנסיות המקיימות את מנהגי חג המולד. מעבר לכך, שנה כזו היא שם כולל של מונח הבא לתאר התנהלות על פי תאריכים המופיעים בלוח השנה, בהם יש הנחיות בדבר התנהגות דתית. התנהגות זו יכולה לכלול תפילות (שונות מהתפילות הנערכות ביום-יום), טקסי חליפין, צומות, קטעי קריאה שיש לקרוא, קורבנות שיש להקריב וכדומה. מחזור הליטורגיה יכול להיות במחזור שנתי או מחזור של מספר שנים.
מלחינים שונים מתקופת הבארוק ועד המאה ה-21 כתבו קנטטות ומוטות לחג המולד. כמה יצירות בולטות כוללות:
תומאס טאליס: Mass "Puer natus est nobis" (1554)
ג'ובאני פיירלואיג'י דה פלסטרינה: O magnum mysterium (1569)
אורלנדו די לאסוס: Resonet in laudibus (1569)
היינריך שיץ: Weihnachtshistorie (1664)
יוהאן סבסטיאן באך: כמה קנטטות לחג המולד עבור Christmas to Epiphany ו-Christmas Oratorio (1734)
ג'ייקוב ג'אן רייבה: Czech Christmas Mass "Hey, Master!" (1796)
אנטון ברוקנר: Virga Jesse floruit (1885)
מוזיקה קלאסית

יצירות דתיות רבות מבוצעות במסגרת קונצרטים בחג המולד. הופעות עם האורטוריה "משיח" של גאורג פרידריך הנדל מהוות מרכיב של חגיגות חג המולד במדינות מסוימות, ואף על פי שהיא נכתבה במקור עבור חג הפסחא, היא כוללת היבטים מסוימים הקשורים לנרטיב של חג המולד המקראי. הופעות "Scratch Messiah" הבלתי פורמליות המתקיימות בציבור, פופולריות מאוד בעונת חג המולד. "Christmas Oratorio" מאת יוהאן סבסטיאן באך (Weihnachts-Oratorium,‏ BWV 248), שנכתבה לחג המולד 1734, מתארת את לידתו של ישו, את ההכרזה לרועים, את סגידת הרועים ואת מילת ישו ושמותיו. אנטוניו ויוואלדי הלחין את הקונצ'רטו RV270 לכינור "Il Riposo per il Santissimo Natale" ‏("For the Most Holy Christmas"). ארכאנג'לו קורלי הלחין את הקונצ'רטו Christmas Concerto (אנ') בשנת 1690. פטר קורנליוס חיבר שישה שירים הקשורים לנושאי חג המולד, אותם כינה, Weihnachtslieder.
יצירות קלאסיות אחרות הקשורות לחג המולד כוללות:
Pastorale sur la naissance de N.S. Jésus-Christ (c. 1670) מאת מארק-אנטואן שרפנטייה
Christus (1847) אורטוריה לא גמורה מאת פליקס מנדלסון-ברתולדי
L'enfance du Christ (1853–1954) מאת הקטור ברליוז
Oratorio de Noël (1858) מאת קאמי סן-סנס
The Nutcracker (1892) מאת פיוטר איליץ' צ'ייקובסקי
Fantasia on Christmas Carols (1912) ו-Hodie (1954) שתיהן מאת רייף וון ויליאמס
A Ceremony of Carols (1942) מאת בנג'מין בריטן
מזמורי חג המולד

שירים שהם מסורתיים, אפילו חלקם ללא הקשר דתי ספציפי, נקראים לעיתים קרובות מזמורי חג המולד (אנ'). לכל אחד מאלה היסטוריה ארוכת טווח, שמתפרסת על גבי מאות שנים.
מזמורי חג המולד > סטנדרטים

| --- | --- |
 "Angels We Have Heard on High" (בממלכה המאוחדת מבוצע השיר "Angels from the Realms of Glory" ללחן השיר הזה)  "Away in a Manger"  "Deck the Halls"  "Ding Dong Merrily on High"  "The First Noel"  "Go Tell It on the Mountain"  "God Rest You Merry, Gentlemen"  "Good King Wenceslas"  "Hark! The Herald Angels Sing"  "I Saw Three Ships"  "It Came Upon the Midnight Clear"  "Joy to the World":  "O Christmas Tree" (O Tannenbaum)  "O Come, All Ye Faithful" (Adeste Fideles)  "O come, O come, Emmanuel"  "O Holy Night" (Cantique de Noël)  "O Little Town of Bethlehem"  "Once in Royal David's City"  "Silent Night"  "The Twelve Days of Christmas"  "We Three Kings of Orient Are"  "We Wish You a Merry Christmas"  "What Child Is This?"  "While Shepherds Watched Their Flocks"
שירים אלה נוצרו לפני מאות שנים, ביניהם גם העתיק ביותר ("Wexford Carol") ומקורם במאה ה-12. החדשים שבהם נוצרו יחד באמצע המאה ה-19 ועד סוף המאה ה-19. רבים מהם נוגנו והושמעו לראשונה במדינות שאינן דוברות אנגלית, ולעיתים קרובות שולבו עם נושאים שאינם קשורים לחג המולד, ולאחר מכן תורגמו לאנגלית עם הקשר לחג המולד. (כדוגמת "O Holy Night" מאת אדולף אדם, שנכתב במקור בשפה הצרפתית ("Cantique de Noël") ותורגם בהמשך לשפה האנגלית)
מזמורי חג המולד > שירי חג מולד חילוניים מוקדמים

בין שירי חג המולד החילוניים המוקדמים ביותר ניתן למנות את "The Twelve Days of Christmas", שהופיע לראשונה בשנת 1780 באנגליה (הלחן שלו נוצר עד 1909); מזמור חג המולד "We Wish You a Christmas Christmas" הופיע לראשונה בשנות ה-30 של המאה ה-20, אך לא פורסם בצורתו המודרנית עד שארתור ורל הציג אותו בפני קהל רחב יותר בשנת 1935. כאשר המיתוסים החילוניים של החג (כמו סנטה קלאוס בצורתו המודרנית) צצו במאה ה-19, כך גם שירי חג המולד החילוניים. השיר "Up on the Housetop" של בנג'מין האנבי ו-"Jolly Old Saint Nicholas" של אמילי הנטינגטון מילר היו בין שירי חג המולד החילוניים המפורשים הראשונים בארצות הברית, שניהם מתוארכים לשנות ה-60; קדם להם "Jingle Bells" מ-1857, שלא נכתב במיוחד עבור חג המולד.
מזמורי חג המולד > מזמורים עכשוויים

מזמורים חדשים כוללים את "I Wonder as I Wander"‏ (1933), "Mary's Boy Child"‏ (1956), "Carol of the Drum ("Little Drummer Boy")" (1941), "Do You Hear What I Hear?" (1962) ו-"Mary, Did You Know?" (1984).
מזמורי חג המולד > מוזיקת חג המולד שפורסמה

מוזיקת חג המולד פורסמה כפרטיטורה במשך מאות שנים. אחד האוספים המוקדמים ביותר של מוזיקת חג מולד מודפסת היה, Piae Cantiones; ספר שירים פיני שפורסם לראשונה בשנת 1582 ובו מספר שירים שהפכו למזמורי חג מולד ידועים ברחבי העולם. ספרי מוזיקה לחג המולד במאה ה-19, כמו Christmas Carols ו-New and Old (ברמלי וסטיינר, 1871), מילאו תפקיד חשוב בהרחבת הפופולריות של שירי החג. במאה ה-20 פרסמה הוצאת אוניברסיטת אוקספורד (OUP) כמה אוספי מוזיקת חג מולד מצליחים במיוחד כמו The Oxford Book of Carols (אנ') (מרטין שו, רייף וון ויליאמס ופרסי דירמר, 1928), שהובילו להצלחתם של שירי חג מולד מסורתיים. לאחר יציאתו של אוסף חג המולד המצליח, The Oxford Book of Carols, יצאו סדרות רבי-המכר Carols for Choirs (אנ') (דייוויד וילקוק, רג'ינלד ז'אק וג'ון ראטר), שפורסמו לראשונה בשנת 1961 והיו זמינות לרכישה בחמישה כרכים. אותם הספרים הפופולריים הצליחו להשתלב בעת החדשה, בייחוד בקרב דוברי השפה האנגלית. להלן חלק מאוספים פופולריים של חג המולד:
Christmas Carols, New and Old (1871)
Oxford Book of Carols (1928)
Carols for Choirs (1961)
New Oxford Book of Carols (1992)
A Shorter New Oxford Book of Carols (1992)
מזמורי חג המולד > משאל המקהלות

בשנת 2008 פרסם BBC Music Magazine סקר של "50 המזמורים הגדולים ביותר", שהורכב מדעותיהם של מומחי מקהלות בממלכה המאוחדת וארצות הברית. הרשימה כללה את השירים:
"In the Bleak Midwinter" – הרולד דארק
"In Dulci Jubilo" – עממי
"A Spotless Rose" – הרברט האוולס
"Bethlehem Down" – פיטר ורלוק
"Lully, Lulla" – עממי
"Tomorrow Shall Be My Dancing Day" – עממי
"There Is No Rose" – עממי
"O Come, All Ye Faithful" – עממי
"Of the Father's Heart Begotten" – עממי
"What Sweeter Music" – ג'ון ראטר
שירים פופולריים של חג המולד > ארצות הברית

על פי האגודה האמריקאית למלחינים, מחברים ומוציאים לאור (ASCAP) בשנת 2016, "Santa Claus Is Comin' to Town", שנכתב על ידי פרד קוטס והייבן גילספי בשנת 1934, הוא שיר החג המושמע ביותר ב-50 השנים האחרונות. הוא בוצע לראשונה על ידי אדי קנטור בתוכנית הרדיו שלו בנובמבר 1934. טומי דורסי ותזמורתו הקליטו את גרסתם בשנת 1935, ואחריה הקליטו אותו פרנק סינטרה בשנת 1948, הסופרימס, חמישיית הג'קסונים, הביץ' בויז וגלן קמפבל. גרסת רוק מאת הזמר-יוצר האמריקאי ברוס ספרינגסטין הוקלטה בשידור חי בניו יורק ב-12 בדצמבר 1975.
שירי חג מולד רבים שיצאו לפני שנת 1955 כדוגמת "Let It Snow! Let It Snow! Let It Snow!", "Winter Wonderland",‏ "Sleigh Ride" ו-"Have Yourself a Merry Little Christmas" עדיין מדורגים במצעדי השירים השונים, כדוגמת בילבורד הוט 100, מצעד הסינגלים הבריטי וקנדה הוט 100. שירי חג מולד שיצאו לאחר שנת 1955 ועדיין ממשיכים לזכות להצלחה רבה במצעדי השירים הם "Wonderful Christmastime" של פול מקרטני, "All I Want for Christmas Is You" של מריה קארי, ו-"Last Christmas" של וואם!. השני מביניהם, "All I Want for Christmas Is You", הגיע לשיא הפופולריות שלו בדצמבר 2019, 25 שנים לאחר צאתו, כאשר כבש את פסגת מצעד הבילבורד הוט 100, ובכך הוא הפך לסינגל ה-19 של קארי לעשות זאת. קארי הפכה לאמנית השנייה עם מספר להיטי המקום הראשון הרב ביותר בארצות הברית (אחרי הביטלס) ואמן הסולו היחיד שעשה זאת. בשנת 2020, 26 שנים מצאתו המקורית, הצליח השיר להגיע למקום הראשון במצעד הסינגלים הבריטי וקבע שיא היסטורי במצעד. הוא הפך לשירה הבינלאומי המוצלח ביותר של קארי וכן אחד מהשירים הנמכרים ביותר בכל הזמנים.
השירים שצוינו קודם לכן – שמושמעים ברדיו, באינטרנט, בקניונים, במעליות, במבואות וברחובות בעונת חג המולד – הולחנו ובוצעו החל משנות ה-30 ואילך. (שירים שפורסמו לפני 1925 אינם מוגנים בזכויות יוצרים, מה שהוביל את האגודה האמריקאית למלחינים, מחברים ומוציאים לאור (ASCAP) לא לכלול אותם ברשימותיה). בנוסף לבינג קרוסבי, אמנים נוספים ששיריהם הצליחו להיכלל ברשימת שירי חג המולד המבוצעים ביותר שפורסמה בשנת 2015, הם פרנק סינטרה, אלביס פרסלי, אנדי ויליאמס וחמישיית הג'קסונים.
מאז אמצע שנות ה-50, חלק ניכר ממוזיקת חג המולד שהופקה עבור ויועדה להיות פופולרית הייתה בעלת צלילים רומנטיים במפורש, ועשתה שימוש בנושא חג המולד למטרות שיווקיות ותפאורה בלבד. בשנות ה-50 הקליטו שירי חג מולד שונים למטרות סאטיריות וקומיות. שירים יוצאים מן הכלל כמו "The Christmas Shoes"‏ (2000) עסקו בנושא הנצרות, בצורה שעוררה עניין והובילה לכך שמספר רב של אמנים מכל הסוגות המוזיקליות השונות הקליטו אותם. "The Christmas Shoes" עצמו זכה להצלחה רבה כאשר קיבל מטעם איגוד תעשיית ההקלטות האמריקאי (RIAA) את תואר הזהב.
מריאנו טורה

| --- | --- |
אין תמונה חופשית
 לידה:  27 בדצמבר 1977 (בן 46) אושואיה, טיירה דל פואגו
 מדינה:  ארגנטינה 
 תקופת הפעילות:  מ-1998
 עיסוק:  שחקן ,זמר
 בת זוג:  דניאלה הררו (2003-2005) אלנה רוג'ר (2009-הווה)
 צאצאים:  באהיה (2013)
 פרופיל ב-IMDb
 
מריאנו טורה (בספרדית Mariano torre; נולד ב-24 בדצמבר 1977) הוא זמר ושחקן טלוויזיה וקולנוע ארגנטינאי ידוע בהשתתפותו בטלנובלת הנוער הפופולרית כמעט מלאכים בה גילם את דמותם של קמילו אסטרז'ה וחואן קרוס.
ביוגרפיה

מריאנו טורה נולד באושואיה, טיירה דל פואגו שבארגנטינה, בין השנים 2003-2005 היה נשוי לדניאלה הררו שחקנית זמרת אגונית ומלחינה, משנת 2009 בת זוגו היא השחקנית אלנה רוג'ר. בשנת 2013 נולדה להם בת בשם באהיה.
תחילת קריירה

את הקריירה בטלוויזיה התחיל בשנת 1998 בסרט El juguete rabioso (קונאי הצעצוע) ב-1999 קיבל את תפקידו הראשון בטלנובלת קיץ 98 אשר נוצרה על ידי כריס מורנה וגילם את דמותו של ריקרדו סידרה בשנת 2001 שיחק בטלנובלה Enamorarte (להתאהב) לצד סלסטה סיד, בשנת 2002 שיחק בטלנובלה 1000 millones בתפקיד איוון לנארי בשנת 2003 שיחק בטלנובלה Costumbres argentinas (מכס ארגנטינאי) בתפקיד רפא רוסטי בשנת 2004 שיחק בטלנובלה El deseo (הרצון) בתפקיד פדרו מנדוזה בשנת 2005 שיחק בטלנובלה Ros Rodlan בתפקיד אדולפיטו לצד חימנה ברון באותה שנה שיחק בטלנובלה Casado con hijos (נשוי עם ילדים) בתפקיד סנטיאגו בשנת 2007 שיחק בטלנובלה El Capo (האלוף) בתפקיד אליהו יריף באותה שנה שיחק בסדרה Televisión por la identidad (טלוויזיה בזהות) בתפקיד חואן בשנת 2008 שיחק בסדרה Aquí no hay quien viva (אף אחד לא חיי) בתפקיד פדריקו גרימברג בשנים 2008 -2009 שיחק בטלנובלה המצליחה כמעט מלאכים וגילם את דמותו של קמילו אסטרז'ה וחואן קרוס לצד אמיליה אטיאס חימנה ברון, מריאנה אספוסיטו וחואן פדרו לנסאני. בשנת 2010 שיחק בסדרה Para vestir santos (להתלבש כקדושים) בתפקיד מתיאס בשנת 2011 שיחק בטלנובלה יורשי הנקמה בתפקיד פול לצד מרסלה קלוסטרבואר ולוסיאנו קסטרו באותה שנה שיחק בטלנובלה El Paraiso (גן עדן) בתפקיד פבלו בשנת 2013 שיחק בטלנובלה Historia clínica (היסטוריה קלינית) בתפקיד אוסוולדו מירנדה בשנת 2014 השתתף בתוכנית Coma (תאכל) ב-2016 השתתף בטלנובלה עשירים לא מבקשים רשות לצד גונסלו הרדיה ואגוסטינה צ'רי בתפקיד פדרו.
פילמוגרפיה > טלוויזיה

| שנה | סדרה> עברית | סדרה> ספרדית | תפקיד |
| --- | --- | --- | --- |
| 1999-2000 | קיץ 98' | Verano del 98 | ריקרדו |
| 2001 | להתאהב | EnAmorArte | איוון סוארס |
| 2002 | 1000 מיליון | 1000 millones | איוון לנארי |
| 2003 | מנהגי ארגנטינה | Costumbres argentinas | רפא רוטסי |
| 2004 | הרצון | El deseo | פגרו מנדוזה |
| 2005 | נשוי עם ילדים | Casados con hijos | סנטיאגו |
| 2005 | לוס רודלן | Los Roldán | אדולפיטו |
| 2007 | האלוף | El Capo | אליהו יאריף |
| 2007 | טלוויזיה x זהות | Televisión x la identidad | חואן |
| 2008 | אין כאן אף אחד | Aquí no hay quien viva | פדריקו גרימברג |
| 2008-2009 | כמעט מלאכים | Casi ángeles | קמילו אסטרז'ה\חואן קרוס יורק |
| 2010 | להתלבש כקדושים | Para vestir santos | מתיאס |
| 2010 | גן עדן | El paraíso | פבלו |
| 2011 | יורשי הנקמה | Herederos de una venganza | פול |
| 2013 | היסטוריית הקליניקה | Historia clínica | אוסוולדו מירנדה |
| 2014 | תאכל, אהבה מעירה אותך | Coma, el amor te despierta | פליפה |
| 2016 | עשירים לא מבקשים רשות | Los ricos no piden permiso | פדרו |
| 2021 | מראדונה, חלום מבורך | Maradona, sueño bendito | אוסקר רוג'רי |
פילמוגרפיה > קולנוע

| Año | Película | Papel |
| --- | --- | --- |
| 1998 | El juguete rabioso | Silvio Astier |
| 2001 | Contraluz | Vito |
| 2010 | Belgrano | Gregorio Aráoz de Lamadrid |
| 2012 | Otro corazón | Leo |
פילמוגרפיה > תיאטרון

| 0 | 1 | 2 | 3 |
| --- | --- | --- | --- |
| - | Minetti | Roberto Villanueva | Teatro Babilonia |
| 2004 | Copias(de Caryl Churchil) | Teresa Costantini | Teatro Antesala |
| 2006 | Lisandro(de David Viñas) | Villanueva Cosse | Teatro Regio |
| 2007-2008 | Arlequín, servidor de dos patrones(de Carlo Goldoni) | Alicia Zanca | Teatro de la Ribera |
| 2009 | Casi Ángeles | Cris Morena | Teatro Gran Rex |
| 2013 | Incendios | Sergio Renán | Teatro Apolo |
| 2013 | Antes después de ahora | José Cáceres | Teatro la cordura del copete |
| 2017 | La momia |  |  |
רפלקציה

Los TeenAngels comenzaron a ensayar
Mariano Torre tampoco estará en la cuarta temporada de la esperada Casi Ángeles
http://losandes.com.ar/article/-agustin-roswald-vs-richmond-y-coma-mendoza-en-serie
https://web.archive.org/web/20160313234824/http://www.fancinema.com.ar/2016/01/proyectan-este-jueves-el-documental-navetierra/
מריאנו רחוי

ראובן ריבלין, בפגישה עם ראש ממשלת ספרד בארמון ראש הממשלה (אנ'), במהלך ביקורו הממלכתי של הנשיא בספרד, נובמבר 2017
מריאנו רחוי בריי (בספרדית: Mariano Rajoy Brey; נולד ב-27 במרץ 1955) הוא מדינאי ספרדי אשר כיהן כראש ממשלת ספרד בין השנים 2011 עד 2018. רחוי עמד בראש המפלגה העממית (PP) מאז 2004. אחרי שהיה מועמד המפלגה לראשות הממשלה במערכות הבחירות של 2004 ו-2008 ועמד אחריהן בראשות האופוזיציה, הוא הוביל את מפלגתו לניצחון בבחירות הכלליות שהתקיימו ב-2011. ב-1 ביוני 2018 נפלה ממשלת רחוי בהצבעת אי-אמון בשל שחיתות.
ביוגרפיה

מריאנו רחוי נולד בסנטיאגו דה קומפוסטלה בגליסיה, ולמד משפטים באוניברסיטת סנטיאגו דה קומפוסטלה. בגיל 24 עבר את הבחינות להצטרפות לשירות הציבורי, והפך לרשם מקרקעין.
ב-1981 הצטרף למפלגת "הברית העממית" (AP - "Alianza Popular", מפלגת ימין שנוסדה על ידי שרים בממשלות פרנקו, ושהתגלגלה בהמשך להיות "המפלגה העממית"), ונבחר מטעמה כנציג לפרלמנט האזורי הראשון של הקהילה האוטונומית גליסיה, וב-1982 מונה כשר בממשלת הקהילה. ב-1986 נבחר כראש מועצת המחוז פונטוורדה, וגם כאחד מנציגי המחוז בבית התחתון של הפרלמנט הספרדי. בהמשך השנה התפטר מהפרלמנט על מנת לשמש כסגן ראש הממשלה האזורית של גליסיה.
ב-1989, כש"הברית העממית" התאחדה עם מפלגות נוספות על מנת ליצור את "המפלגה העממית", נבחר רחוי כחבר הוועד הפועל הארצי של המפלגה. ב-1993 נבחר מחדש לפרלמנט הספרדי.
עם ניצחון "המפלגה העממית" בראשותו של חוסה מריה אסנאר בבחירות של 1996, מונה רחוי, שהיה מקורבו של אסנאר, לשר המנהל הציבורי, וב-1999 עבר להיות שר החינוך והתרבות. רחוי ניהל את הקמפיין של מפלגתו בבחירות של 2000 בהן היא זכתה ברוב מוחלט בפרלמנט. בעקבות כך הוא מונה לסגן ראשון של ראש הממשלה. ב-2001 עבר לכהן כשר הפנים וכיהן בתפקיד עד 2002. כשאסנאר עמד לפני סיום כהונתו השנייה כראש ממשלה הוא קיים את הבטחתו לא לרוץ לקדנציה שלישית ותמך במועמדותו של רחוי להיות מחליפו כמועמד המפלגה לראשות הממשלה.
לקראת הבחירות שנערכו ב-14 במרץ 2004 הובילה המפלגה העממית בראשותו של רחוי בסקרים. אולם הפיגועים במדריד שהתרחשו שלושה ימים לפני הבחירות, ב-11 במרץ שינו את התמונה. הממשלה, כולל רחוי עצמו, טענה כי ככל הנראה המחתרת הבסקית אט"א עמדה מאחורי הפיגועים. אולם כשהתברר יותר ויותר שמבצעי הפיגוע היה טרוריסטים מוסלמיים שפעלו בהשראת אל-קאעידה חלה התמרמרות בציבור נגד הממשלה, מה שהוביל לניצחון מפתיע של המפלגה הסוציאליסטית בראשות ספאטרו.
למרות ההפסד בבחירות נבחר רחוי בוועידת המפלגה בהמשך השנה ליו"ר המפלגה. והנהיג אותה גם בבחירות של 2008 בהן שוב הפסיד לספאטרו, ולקראת הבחירות של 2011. כראש אופוזיציה התנגד לרבות מהרפורמות של ספאטרו, בהן הקלה על הפלות מלאכותיות והנהגת נישואים חד מיניים. רחוי תקף את התנהלות הממשלה בהתמודדותה מול המשבר הכלכלי העולמי שהחל ב-2008, ושהוביל למשבר קשה בספרד ב-2010 ו-2011, אולם נמנע מלשרטט תוכנית פעולה אלטרנטיבית ברורה.
ראש ממשלת ספרד > כהונה ראשונה (2011-2015)

בבחירות הכלליות שנערכו ב-20 בנובמבר 2011 זכתה המפלגה העממית בראשות רחוי לניצחון עם 43% מקולות המצביעים שהביאו את מפלגתו לרוב מוחלט של 186 מתוך 350 המושבים בבית התחתון של הפרלמנט. ב-21 בדצמבר הושבע כראש ממשלה.
ממשלת רחוי הוקמה ב-21 בדצמבר 2011 עם 13 שרים - הממשלה הקטנה ביותר בתולדות ספרד הדמוקרטית.
ראש ממשלת ספרד > כהונה ראשונה (2011-2015) > תוכנית הקיצוצים

חודשים ספורים אחרי כניסתו לתפקיד הכריזה ממשלתו על תוכנית צנע דרסטית שכללה קיצוץ תקציב הממשלה ב-16.9%, העלאת מיסים של 27.3 מיליארד יורו והקפאת שכר במגזר הציבורי.
אך כבר ביולי, זמן קצר אחרי שהתקציב נכנס לתוקפו הוא נאלץ להחריף את צעדי הצנע בשביל לעמוד ביעדי הגרעון שעליהם הסכים האיחוד האירופי להתפשר.
ספרד קיבלה מקרן החילוץ האירופית תוכנית סיוע שהעמידה לרשותה עד 100 מיליארד אירו לחילוץ המערכת הבנקאית, אך רחוי החליט להימנע מלקבל תוכנית חילוץ כוללת כפי שקיבלה יון.
ראש ממשלת ספרד > כהונה ראשונה (2011-2015) > שערוריית השחיתות

ב-30 בינואר 2013 התפוצצה פרשת שחיתות חמורה כאשר העיתון "אל פאיס" פרסם מסמכים של הגזבר לשעבר של המפלגה העממית, לואיס ברסנס, על פיהם רחוי ובכירים אחרים במפלגתו קיבלו באופן לא-חוקי כספים מחברות בנייה ואנשי עסקים. הפרשה פגעה במעמדו והביאה לקריאות להתפטרותו, אך הוא הכחיש את הטענות נגדו והמשיך בתפקידו. ב-7 בפברואר 2013 חתמו כמיליון אנשים על עצומה הקוראת לרחוי להתפטר מתפקידו.
ראש ממשלת ספרד > כהונה שנייה (2016-2018)

הבחירות שהתקיימו ב-20 בדצמבר 2015 התאפיינו באיבוד אמון הציבור במערכת הפוליטית ובפרט בשתי המפלגות הגדולות. המפלגה העממית של רחוי הגיעה למקום הראשון אך איבדה בחדות מכוחה וזכתה רק בכ-29% מקולות המצביעים שהבטיחו לה 123 נציגים בבית התחתון. גם המפלגה הסוציאליסטית שמרה על המקום השני אבל תוך ירידה חדה בגודלה. מנגד עלו שתי מפלגות חדשות - פודמוס שצמחה משמאל למפלגה הסוציאליסטית, וסיודדאנוס (Ciudadanos - אזרחים) שצמחה במרכז ימין.
אחרי הבחירות לא הצליח רחוי לקבל תמיכה של אף מפלגה חוץ ממפלגתו בהמשך כהונתו, וויתר על הניסיון לקבל מהמלך את המנדט להקמת ממשלה.

גם הסוציאליסטים שניסו להקים קואליציה בתמיכה של סיודדאנוס נכשלו בכך, ובחירות חדשות נקבעו ל-26 ביוני, כשבינתיים רחוי ממשיך לעמוד בראש ממשלת מעבר.
בבחירות החוזרות התוצאות לא השתנו בצורה משמעותית, אם כי מפלגת העם רשמה עליה קטנה בכוחה ל-33% מהקולות שהעניקו לה 137 נציגים בבית התחתון.

הסוציאליסטים דחו את הצעתו של רחוי לממשלת אחדות, וגם סיודדאנוס הודיעה שהיא תצטרף לקואליציה של מפלגת העם רק אם רחוי יפרוש מהנהגתה.

בספטמבר נכשל רחוי לקבל את אמון הבית התחתון בממשלת מיעוט בעזרת תמיכה מבחוץ של סיודדאנוס ושל מפלגה אזורית מהאיים הקנאריים. אבל בסוף אוקטובר, בימים האחרונים לפני שספרד עמדה להיכנס באופן אוטומטי למערכת בחירות שלישית רצופה, החליטה המפלגה הסוציאליסטית להימנע בהצבעת אמון חדשה ובכך לאפשר את הקמת הממשלה, ורחוי זכה לאמון בית הנבחרים ב-29 באוקטובר.
רחוי הנהיג קו תקיף נגד הניסיונות של קטלוניה לקיים משאל עם על פרישה מספרד, וממשלתו אף הגישה תביעה נגד הפרלמנט הקטלוני לבית המשפט החוקתי של ספרד.
ב-1 ביוני 2018 נפלה ממשלת רחוי בהצבעת אי-אמון בשל שחיתות ובכך הוא סיים את תפקידו כראש ממשלת ספרד.
הערות שוליים

↑  מרקו שוורץ, מדריד, עמימות ועממיות, המפתח לניצחון בבחירות, באתר הארץ, 25 בנובמבר 2011
↑  מאיה לקר, מדריד, מהפך בספרד: המפלגה השמרנית בראשות מריאנו רחוי זכתה בבחירות, באתר הארץ, 21 בנובמבר 2011
↑  Conservative Mariano Rajoy is sworn in as Spain's new prime minister, באתר CNN,‏ 21 בדצמבר 2011
↑  ספרד חשפה את תוכנית הצנע החריפה ביותר מאז ימי פרנקו, באתר TheMarker‏, 30 במרץ 2012
↑  ישראל פישר‏, ספרד נוקטת צעד קיצוני: קיצוצים בסך 65 מיליארד יורו, באתר וואלה, 11 ביולי 2012
↑  כלכלת ספרד מידרדרת; השווקים באירופה צנחו, באתר הארץ, 23 ביולי 2012
↑  רחוי: ספרד לא זקוקה לתוכנית חילוץ, בינתיים, באתר כלכליסט, 17 בדצמבר 2012
↑  ראש ממשלת ספרד חשוד בקבלת שוחד מחברות בנייה ואנשי עסקים במשך כעשור, באתר הארץ, 31 בינואר 2013
↑   החבל מתהדק, אך ראש ממשלת ספרד נאחז בכיסאו, באתר הארץ, 16 ביולי 2013
↑  "Una plataforma recoge un millón de firmas para pedir la dimisión de Rajoy". El País (בספרדית). elpais.es. 8 בפברואר 2013. נבדק ב-7 בפברואר 2013. {{cite web}}:  (עזרה)
↑  מפלגת השלטון בספרד ניצחה בבחירות אך איבדה את הרוב המוחלט, באתר הארץ, 20 בדצמבר 2015
↑  ראש ממשלת ספרד דחה את הצעת המלך לנסות לכונן ממשלה, באתר הארץ, 22 בינואר 2016
↑   השמרנים ניצחו בבחירות בספרד, אך שוב יידרשו להקים קואליציה, באתר הארץ, 26 ביוני 2016
↑   גם אחרי ניצחונם בבחירות, השמרנים בספרד לא מצליחים להקים ממשלה, באתר הארץ, 28 ביוני 2016
↑   הקטלאנים הכריזו על "מפת דרכים" לעצמאות; מדריד: זו פרובוקציה, באתר הארץ, 29 באוקטובר 2015
↑   הפרלמנט הקטלאני החליט: "כן" להיפרדות מלאה מספרד, באתר הארץ, 10 בנובמבר 2015
↑  אלדד בק, דרמה בספרד: ראש הממשלה הודח, באתר ישראל היום, 1 ביוני 2018
| ראשי ממשלת ספרד |
| --- | --- | --- |
| ספרד הדמוקרטית | אדולפו סוארס • לאופולדו קאלבו סוטלו • פליפה גונסאלס • חוסה מריה אסנאר • חוסה לואיס רודריגס ספאטרו • מריאנו רחוי • פדרו סנצ'ס | דגל ספרד |
| --- | --- |
בקרת זהויות :  NLI: 987007382634305171  PLWABN: 9810658966005606  BNE: XX1079922  BnF: cb16223389w (data)  CANTIC: a11632495  GND: 137037457  ICCU: CAGV237812  ISNI: 0000 0001 0534 9699  LCCN: no2003052380  SUDOC: 070955018  VIAF: 7079434   WorldCat (עם VIAF): 7079434 
הפגנה נגד השחיתות במדריד, 5 באוקטובר 2013
מברז ומחרוקת

למעלה: מברז לתבריג בחור אטום
באמצע: מברז לחור עובר
למטה: מברז קוני לתברוז ידני
מברזים שונים.
ידית ומברז
ידיות שונות למברזים
מברז לחור עובר עם השחזת GUN
מברז (Tap) ומחרוקת (Die) הם כלים המשמשים לעיבוד הברגות. המברז משמש לעיבוד תבריג פנימי כמו התבריג באומים והמחרוקת משמשת לעיבוד תבריג חיצוני כמו בייצור בורג. תהליך העיבוד באמצעות מברז נקרא תברוז, ותהליך העיבוד לתבריג חיצוני נקרא תיברוג.
ניתן להשתמש בשני הכלים לניקוי תבריגים. עם זאת, שימוש במברז רגיל או מחרוקת רגילה במטרה לנקות תבריג מלכלוך, קורוזיה, או הצטברות פיח, עלול לפגוע במידות התבריג. למטרה זו יש כלים דמויי מברז או מחרוקת, אך מחומר רך שלא יכול להוריד שבב מהתבריג.
היסטוריה

בעוד שאומים וברגים מודרניים עשויים באופן שגרתי ממתכת, הרי שבעבר הרחוק כאשר המתקנים היו מעץכמו טחנות רוח, טחנות מים וטחנות קמח - גם כלי העיבוד היו מחומרים לא קשים.
עם המעבר למערכות עם מומנטים גבוהים ומשקלים כבדים הוחלפו חלקי העץ בחלקים ממתכות. לכך נדרשו ברגים גדולים וחזקים יותר, כדי לעמוד בפני שבירה. לכן החל ייצור של ברגים ואומים מפלדות וחומרים מתכתיים אחרים.
מברזים ומחרוקות לעיבוד מתכת היו מיוצרים בעבר על ידי המשתמשים.
במהלך המאה ה-18 וה-19 החל השימוש בטכנולוגיות הקשייה לפלדות, ובמקביל עבר הייצור של כלי החיתוך ליצרנים מומחים לייצור כלי חיתוך.
במהלך המאות ה-19 וה-20, התפתחה סטנדרטיזציה של התבריגים במקביל לטכנולוגיות הייצור של כלי החיתוך כמו מברז ומחרוקת.
חברה גדולה בארצות הברית לייצור מברזים הייתה "גרינפילד" אשר סיפקה כלים לייצור כלי נשק. במלחמת העולם השנייה, תעשייה זו נחשבה אסטרטגית וזכתה להגנה צבאית של כוחות הברית.